3 นักวิจัยพัฒนาเอนไซม์ คว้าโนเบลเคมี 2018
เมื่อวันพุธ 3 ต.ค. ผลประกาศรางวัลโนเบลสาขาเคมีประจำปี 2018 มอบแก่กลุ่มนักวิจัย 3 คน คือ ฟรานเซส อาร์โนลด์ นักวิจัยหญิงชาวอเมริกันจากสถาบันในรัฐแคลิฟอร์เนีย กับจอร์จ สมิธ นักวิจัยชาวอเมริกันจากมหาวิทยาลัยแห่งมิสซูรี และเกรกอรี วินเทอร์ นักชีววิทยาชาวอังกฤษจากห้องทดลองในเมืองเคมบริดจ์ ด้วยผลงานร่วมพัฒนาเอนไซม์และแอนติบอดีนำไปต่อยอดผลิตเวชภัณฑ์ใหม่ๆและใช้ผลิตเชื้อเพลิงชีวภาพได้ในอนาคต เงินรางวัลโนเบลราว 1 ล้านดอลลาร์สหรัฐฯ หรือราว 33 ล้านบาท จะถูกแบ่ง 2 ส่วน คือ 1 ส่วนสำหรับนักวิจัยหญิงอาร์โนลด์และอีกหนึ่งส่วนแบ่งครึ่งระหว่างนายสมิธและนายวินเทอร์,ก่อนหน้านี้ รางวัลโนเบลสาขาฟิสิกส์ มอบแก่นักวิจัยด้านเลเซอร์ 3 คน ได้แก่ อาเธอร์ อัชกิน นักวิทยาศาสตร์ชาวอเมริกัน เจอราร์ด มัวรัว ชาวฝรั่งเศสพลเมืองอเมริกันและ ดอนนา สตริกแลนด์ ชาวแคนาดา นักวิทยาศาสตร์หญิงจากมหาวิทยาลัยวอเทอร์ ลู ในแคนาดา จากผลงานร่วมคิดประดิษฐ์อุปกรณ์เลเซอร์กำลังสูง เพื่อพัฒนาใช้ในวงการแพทย์ และเมื่อวันจันทร์ 1 ต.ค. ผลรางวัลโนเบลรางวัลแรกของปีนี้สาขาการแพทย์ มอบให้นักวิจัย 2 คน คือเจมส์ อัลลิสัน แห่งมหาวิทยาลัยเท็กซัส และทาซูกุ ฮอนโจแห่งมหาวิทยาลัยเกียวโต ผู้ต่างค้นพบโปรตีนควบคุมเซลล์ภูมิคุ้มกันสู้มะเร็ง ช่วยปฏิวัติวิธีบำบัดมะเร็ง.
ผลประกาศรางวัลโนเบลสาขาเคมีประจำปี 2018 มอบแก่กลุ่มนักวิจัย 3 คน ด้วยผลงานร่วมพัฒนาเอนไซม์และแอนติบอดีนำไปต่อยอดผลิตเวชภัณฑ์ใหม่ๆและใช้ผลิตเชื้อเพลิงชีวภาพได้ในอนาคต
โนเบล,เคมี,นักวิจัย,เอนไซม์,แอนติบอดี